6 साल पहले अभिनेत्री जिया खान ने खुदकुशी कर ली थी जिसके बाद एक सुसाइड नोट भी मिला था जिसके बाद सूरज को इस मामले मं आरोपी माना गया. लेकिन 6 साल से चल रहे कोर्ट केस का आखिरकार समापन हो गया. सूरज ने सोशल मीडिया पर एक लंबा लेख लिखते हुए कहा कि, ‘मैं 6 साल बाद इस पर लिख रहा हूं क्योंकि पिछले 6 साल से चल रहा कोर्ट केस अब खत्म हो गया है. मैं आपसे कुछ ऐसी बातें साझा करने जा रहा हूं जो पिछले कई साल से मेरे दिल में थे. मुझे नहीं पता कि शुरुआत कहां से करनी चाहिए. अगर किसी विषय में बहुत सारी फीलिंग, बहुत सारे लोग शामिल हों तो अपने जज्बातों को बयां करना मुश्किल होता है. मैं उन सभी लोगों का धन्यवाद करना चाहता हूं जो मेरे साथ हमेशा चट्टान बनकर खड़े रहे. मैं 6 साल से पूर सम्मान और संयम के साथ केस का सामना कर रहा हूं. साथ ही इस केस का ट्रायल खत्म होने का इंतजार कर रहा हूं. इस बीच मुझ पर मर्डर और क्रिमिनल जैसे आरोप लगे. मुझे झूठा कहा गया, इस दौरान सभी लोग मेरे खिलाफ हो गए. मैं अपने बारे में कई तरह की खबरें पढ़ता था. कई बार मैं इन खबरों को इग्नोर करता था लेकिन मेरे साथ जुड़े मेरे अपनों को ये सभी बातें अचछी नहीं लगती थीं. उन्हें दु:ख पहुंचता था. मैं इसके लिए लोगों को दोषी नहीं ठहराता क्योंकि उनके सामने मेरी ऐसी ही छवि गढ़ी गई थी.’